પાક. અંગ્રેજી દૈનિક ‘ડોન’ના અહેવાલ અનુસાર પાક.માં યોજાયેલી ઉચ્ચ સ્તરીય બેઠકમાં બે એકશન પ્લાન નક્કી કરવામાં આવ્યા છે. પ્રથમ એકશન પ્લાન અનુસાર આઈએસઆઈના ડી.જી. જનરલ રિઝવાન અખ્તર અને પાકિસ્તાનના રાષ્ટ્રીય સુરક્ષા સલાહકાર નસીર જંજુઆ ચારેય પ્રાંતનો પ્રવાસ કરશે. તેના દ્વારા એવો સંદેશ આપવામાં આવશે કે લશ્કરના વડપણ હેઠળ ચાલતી ઈન્ટેલિજન્સ એજન્સીઓ આતંકી જૂથો સામેની કોઈ પણ પ્રકારની કાર્યવાહીમાં દખલ કરશે નહીં. અખ્તર તો લાહોરના પ્રવાસે નીકળી પણ ગયા છે.